Rietavo savivaldybės administracijos Švietimo, kultūros ir sporto skyrius

RIETAVO SAVIVALDYBĖS

2021 METŲ ŠVIETIMO PAŽANGOS ATASKAITA

Rietavo savivaldybė savo veiklą švietimo srityje organizavo vadovaudamasi Valstybine švietimo strategija 2013–2022, „Geros mokyklos koncepcija“ ( 2015 m. ), švietimą reglamentuojančiais teisės aktais, Rietavo savivaldybės strateginio plėtros plano 2021–2027 metams pirmo strateginio prioriteto „Besimokanti, socialiai atsakinga, sveika ir aktyvi bendruomenė“ švietimo tikslu „Kokybiškų sąlygų mokytis ir tobulėti visiems užtikrinimas“ ir jam įgyvendinti numatytais uždaviniais, Rietavo savivaldybės 2020–2022 metų strateginiu veiklos planu.

 2021 metų Rietavo savivaldybės švietimo pažangos ataskaita pagrįsta Švietimo valdymo informacine sistema (ŠVIS), Rietavo savivaldybės švietimo stebėsenos rodiklių duomenimis (Rietavo savivaldybės administracijos direktoriaus 2021 m. sausio 6 d. įsakymu Nr. AV-7 „Dėl Rietavo savivaldybės švietimo stebėsenos tvarkos aprašo, švietimo stebėsenos rodiklių ir švietimo stebėsenos rodiklių aprašo patvirtinimo“), pagrindinio ugdymo pasiekimų patikrinimo (toliau PUPP), Nacionalinio mokinių pasiekimų patikrinimo (toliau NMPP), valstybinių brandos egzaminų (toliau VBE) rezultatų suvestinėmis ir kt. informacija.

2021 metai ir toliau buvo paveikti besitęsiančios ekstremalios situacijos ir karantino dėl COVID-19 pandemijos. Švietimo įstaigos ir Švietimo, kultūros ir sporto skyrius nuolat turėjo reaguoti ir savo veikloje vadovautis Lietuvos Respublikos Vyriausybės, Valstybės ekstremalių situacijų operacijų centro priimtais sprendimais, Švietimo, mokslo ir sporto ministerijos dokumentais, rekomendacijomis, aplinkraščiais. Visa tai turėjo įtakos ir išsikeltų uždavinių įgyvendinimui. Šioje ataskaitoje bus pateikta informacija, atsižvelgiant į kai kuriuos apibendrintus švietimo stebėsenos rodiklius.

1. **Švietimo konteksto rodikliai:**
	1. Švietimo aplinka.
		1. Švietimo įstaigų tinklas:

 *1 lentelė. Švietimo įstaigų tinklo pokytis per penkerius metus.*

|  |  |  |  |  |  |
| --- | --- | --- | --- | --- | --- |
| Metai  | Ikimokyklinio ugdymo įstaigos | Pagrindinės mokyklos | Neformaliojo švietimo įstaigos | Gimnazijos | Švietimo įstaigų skyriai |
| 2017 | 1 | 1 | 1 | 2 | 2 |
| 2018 | 1 | 1 | 1 | 2 | 2 |
| 2019 | 1 | 1 | 1 | 2 | 2 |
| 2020 | 1 | 1 | 1 | 2 | 1 |
| 2021 | 1 | 1 | 1 | 2 | 1 |
| *Pokytis* | 0 | 0 | 0 | 0 | -1 |

 *Duomenų šaltinis: Švietimo ir mokslo institucijų registras (SMIR), Švietimo, kultūros ir sporto skyrius*

2020 m. rugpjūčio 31 d. išregistruotas Rietavo Lauryno Ivinskio gimnazijos Daugėdų pradinio ugdymo skyrius.

2021 m rugsėjo 1 d. Rietavo savivaldybėje buvo 5 švietimo įstaigos: Rietavo Lauryno Ivinskio gimnazija, Rietavo sav. Tverų gimnazija su Medingėnų skyriumi, Rietavo savivaldybės Žadvainių pagrindinė mokykla, Rietavo lopšelis–darželis ir Rietavo Mykolo Kleopo Oginskio meno mokykla (2005 m. Savivaldybėje buvo 12 švietimo įstaigų).

Švietimo įstaigų pasiskirstymas pagal vykdomas formaliojo ir neformaliojo ugdymo programas:

*1 pav. Švietimo įstaigos pagal ugdymo programas.*

 *Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

 1.1.2. Vežamų į bendrojo ugdymo mokyklas mokinių skaičius ir dalis (%), lyginant su bendru mokinių skaičiumi:

*2 lentelė. Mokinių pavėžėjimas.*

|  |  |  |  |  |  |
| --- | --- | --- | --- | --- | --- |
|  | 2017 m. | 2018 m. | 2019 m.  | 2020 m.  | 2021 m. |
| Priešmokyklinio ugdymo grupės | 16/43,2 % | 21/51,2 % | 14/33,3 % | 10/28,6 % | 4/5,8 % |
| 1– 4 kl. | 106/36,9 % | 98/34,9 % | 97/32,9 % | 125/41,1 % | 120/39,1 % |
| 5– 8 kl. | 132/44,4 % | 148/49,2 % | 139/46,8 % | 126/41,7 % | 125/42,8 % |
| 9– 10 kl., I– II gimn. kl. | 72/46,5 % | 67/40,6 % | 65/44, 5 % | 67/51,1 % | 64/48,5 % |
| III– IV gimn. kl.  | 52/40,9 % | 42/40,7 % | 32/35,2 % | 32/31,1 % | 37/36,3 % |
| Iš viso | 378/41,9 % | 376/42,2 % | 347/39,8 % | 360/41,1 % | 350/38,8 % |
| Mokinių, turinčių specialiųjų ugdymosi poreikių | 43/40,6 % | 57/51,4 % | 58/46,4 % | 65/48,5 % | 60/45,1 % |

*Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

Ryškesnių pokyčių dėl mokinių pavėžėjimo nėra. Pavežami visi mokiniai, kurie gyvena toliau nei trys kilometrai.

1.1.3. Nemokamai maitinamų bendrojo ugdymo mokyklose mokinių skaičius ir dalis (%), lyginant su bendru besimokančiųjų skaičiumi:

 *2 pav. Nemokamas maitinimas.*

 *Duomenų šaltinis: Rietavo savivaldybės administracijos Socialinių reikalų ir civilinės metrikacijos skyrius, Švietimo, kultūros ir sporto skyrius*

2017 m. nemokamai maitinamų mokinių skaičius sudarė 40,8 % visų bendrojo ugdymo mokyklose besimokančių mokinių skaičiaus dalį, įskaitant ikimokyklinį ir priešmokyklinį, ugdymą 2018 m. – 34,8 %, 2019 m. – 34,1 %, 2020 m. – 44,8 %. Nuo 2020 m. rugsėjo 1 d. buvo maitinami visi priešmokyklinukai ir pirmokai, neatsižvelgiant į šeimos pajamas. 2021 m. – 49,6 %, nuo 2021 m. rugsėjo 1 d. maitinami visi priešmokyklinukai, pirmokai ir antrokai, taip pat neatsižvelgiant į tėvų pajamas, nebent patys atsisakytų šios galimybės.

 1.1.4. Rietavo savivaldybėje gimusių kalendoriniais metais vaikų skaičius:

*3 lentelė. Gimstamumas.*

|  |  |  |  |  |  |
| --- | --- | --- | --- | --- | --- |
| Seniūnijos | 2017 m.  | 2018 m. | 2019 m. | 2020 m. | 2021 m.  |
| Rietavo m. | 22 | 27 | 30 | 25 | 25 |
| Daugėdų sen. | 3 | 4 | 2 | 3 | 3 |
| Medingėnų sen. | 7 | 4 | - | 2 | 2 |
| Rietavo sen. | 29 | 22 | 15 | 14 | 16 |
| Tverų sen.  | 10 | 12 | 6 | 9 | 9 |
| Užsienio valstybėse | 16 | 12 | 13 | 8 | 9 |
| Iš viso: | 87 | 81 | 66 | 61 | 64 |

*Duomenų šaltinis: Rietavo savivaldybės administracijos Socialinių reikalų ir civilinės metrikacijos skyrius*

Savivaldybėje stebimas gimstamumo mažėjimas, kaip ir daugelyje kitų savivaldybių. Matome, jog dalis vaikų yra registruoti Rietavo savivaldybėje, bet faktiškai gyvena įvairiose užsienio valstybėse.

1.1.5. Mokinių, grįžusių mokytis į Rietavo savivaldybės mokyklas iš užsienio, skaičius ir dalis (%), lyginant su bendru mokinių skaičiumi:

 2020 metais iš užsienio grįžo 2 mokiniai, tai sudaro 0,2 % visų savivaldybės bendro mokinių skaičiaus dalį. Vienas grįžęs mokinys mokosi pagal pradinio ugdymo programą, kitas – pagal vidurinio ugdymo programą. 2021 metais nebuvo grįžusių mokinių.

Išvada. Tvarkomas švietimo įstaigų tinklas, pagal paskutinių metų duomenis, matome kad sumažėjo ugdymo įstaigų padalinių skaičius – pokytis įvyko.

**2. Indėlio į švietimą rodikliai:**

2.1. Besimokančiųjų charakteristika:

2.1.1. Švietimo įstaigose ugdomų 1–12 klasių mokinių ir priešmokyklinio amžiaus vaikų skaičius.

*3 pav. Priešmokyklinio ugdymo vaikų skaičiaus kaita*

*Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

*4 pav. Mokinių skaičiaus kaita.*

*Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius.*

Stebimas mokinių skaičiaus bendrojo ugdymo mokyklose mažėjimas, tai lemia bendras gimstamumo mažėjimas, vidinė ir išorinė migracija iš Rietavo savivaldybės.

2.1.2. Mokinių, besimokančių Savivaldybės bendrojo ugdymo mokyklose pagal pradinio, pagrindinio ir vidurinio ugdymo programas, skaičius:

*5 pav. Ugdymo programos.*

 *Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

Pastaraisiais metais stebimas nežymus pradinio ugdymo programose besimokančių mokinių skaičiaus padidėjimas, tai leidžia daryti prielaidas mokinių skaičiaus didėjimui bendrojo ugdymo mokyklose.

2.1.3. Švietimo įstaigose ugdomų ikimokyklinio amžiaus vaikų skaičius:

Bendrojo ugdymo mokyklose ikimokyklinio ugdymo, jungtinėse grupėse ir ikimokyklinio ugdymo įstaigoje bendras ugdomų ikimokyklinio amžiaus vaikų skaičius 2017 m. rugsėjo 1 d. buvo 212, 2018 m. – 200 vaikų, 2019 m. – 203 vaikų, 2020 m. – 214 vaikų ir 2021 rugsėjo 1 d. švietimo įstaigose buvo ugdomas 231 ikimokyklinio amžiaus vaikas.

Išvada. Daugėja švietimo įstaigose ugdomų ikimokyklinio amžiaus vaikų (įvyko pokytis).

2.2. Ugdymui būtinų priemonių įsigijimas.

*4 lentelė. IT priemonės.*

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| Interaktyvių lentų skaičius | 13 | 13 | 13 | 13 | 15 |
| Daugialypės terpės projektoriai | 59 | 57 | 61 | 60 | 61 |
| 100 – tui vaikų tenkančių kompiuterių, skirtų naudotis mokymo tikslais, skaičius | 14,8 | 31,3 | 31,4 | 49,8 | 54 |
| Gauta kompiuterių | 10 | 86 | 41 | 154 | 12 |

*Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

Per 2017–2018 m. m. iš viso mokinių mokymui buvo naudojami 128 kompiuteriai, 2018–2019 m. m. – 266 kompiuteriai, 2019–2020 m. m. – 260 kompiuterių, 2020–2021 m. m. – 418 kompiuterių ir 2020–2021 m. m. – 450 kompiuterių. Galime teigti, jog yra ženkliai padidėjęs aprūpinimas IT priemonėmis bendrojo ugdymo mokyklose.

Išvada. Beveik keturis kartus išaugo 100–ui mokinių tenkančių kompiuterių skaičius, kuriais jie gali naudotis mokykloje mokymosi tikslais (įvyko pokytis).

2.3. Švietimo pagalbos specialistų (socialinis pedagogas, psichologas, specialusis pedagogas, logopedas), mokytojo padėjėjų skaičius Savivaldybės bendrojo ugdymo įstaigose:

*5 lentelė. Švietimo pagalba.*

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | 2020 | 2021 |
| Mokinių skaičius | 903 | 891 | 870 | 875 | 902 |
| Spec. Poreikių vaikų skaičius/dalis | 106/11,7 % | 111/12,5 % | 125/14,4 % | 134/15,3 % | 133/14,7 % |
| Švietimo pagalbos specialistų skaičius | 10 | 9 | 15 | 18 | 18 |

 *Duomenų šaltinis: Švietimo valdymo informacinė sistema (ŠVIS), Švietimo, kultūros ir sporto skyrius*

Didėja specialiųjų poreikių vaikų skaičius ir procentinė išraiška nuo bendro mokinių skaičiaus, atsiranda vis daugiau vaikų, kuriems nustatyti dideli ir labai dideli specialiųjų ugdymosi poreikių lygiai. Tai kelia didelį susirūpinimą tiek tėvams, tiek visai švietimo bendruomenei. Savivaldybė tam skiria didelį dėmesį. Kasmet įsteigiama vis daugiau pagalbos specialistų, ypač mokytojų padėjėjų, etatų. Lėšų, skiriamų pagal Mokymų lėšų (ML) tvarkos aprašą, nepakanka, tad dalį lėšų skiria ir Savivaldybė. Susiduriama su psichologų trūkumu mokyklose.

Kadangi Rietavo savivaldybė dėl mažo moksleivių skaičiaus negali įsteigti PPT, kasmet sudaroma sutartis su Plungės pedagogine psichologine tarnyba, kurios specialistai teikia psichologinę pagalbą, vykdo psichologinių problemų prevenciją, konsultuoja specialiosios pagalbos gavėjų tėvus (globėjus, rūpintojus).

Išvada. Paskutiniais metais dvigubai padaugėjo švietimo pagalbos specialistų skaičius, daugiausiai įsteigta mokytojo padėjėjo etatų (įvyko pokytis). Aktualiausia problema mokykloms išlieka psichologų trūkumas, ypač kaimo mokyklose.

**3. Švietimo procesų rodikliai:**

3.1. **Ugdymo procesų organizavimas ir valdymas:**

3.1.1. Mokytojų ir mokinių skaičiaus santykis bendrojo ugdymo mokyklose:

*6 pav. Mokiniai ir mokytojai.*

*Duomenų šaltinis: Švietimo valdymo informacinė sistema (ŠVIS)*

Išvada. Mokytojų ir mokinių skaičiaus santykis gerėja (įvyko pokytis)

**4. Ugdymo rezultatai ir pasekmės.**

**4.1. NMPP rezultatai.**

2021 m. buvo vykdomas antrų ir aštuntų klasių mokinių lietuvių kalbos ir matematikos testavimas – Nacionaliniai mokinių pasiekimų patikrinimai. Išnagrinėjus mokinių pasiekimus tenka konstatuoti, kad 4 kl. tiek matematikos, tiek skaitymo mokinių žinios blogesnės negu kitų dalyvavusių savivaldybių. Surinktų taškų vidurkis yra 3 % arba daugiau mažesnis už šalies vidurkį. 8 kl. matematikos savivaldybės vidurkis yra ne didesnis ir ne mažesnis nei 3 % nuo šalies vidurkio. Skaitymo gebėjimai atsilieka – daugiau kaip 3 % mažesni už šalies vidurkį.

 Rietavo savivaldybės apibendrinta 2021 m. 4 klasės nacionalinių mokinių pasiekimų patikrinimo informacija:

*6 lentelė.*

|  |  |  |
| --- | --- | --- |
| Dalykas  | Maksimalus galimas taškų skaičius | Surinktų taškų vidurkis (pilnai baigusių testą) |
| Savivaldybės | Šalies | Skirtumas |
| Matematika  | 40 | 23,0 | 27,0 | -4,0 |
| Skaitymas  | 31 | 18,8 | 21,9 | -3,1 |

*Duomenų šaltinis: Nacionalinė švietimo agentūra*

 Rietavo savivaldybės apibendrinta 2021 m. 8 klasės nacionalinių mokinių pasiekimų patikrinimo informacija:

*7 lentelė*

|  |  |  |
| --- | --- | --- |
| Dalykas  | Maksimalus galimas taškų skaičius | Surinktų taškų vidurkis (pilnai baigusių testą) |
| Savivaldybės | Šalies | Skirtumas |
| Matematika  | 50 | 29,1 | 30,0 | -0,9 |
| Skaitymas | 37 | 22,8 | 27,1 | -4,3 |

*Duomenų šaltinis: Nacionalinė švietimo agentūra*

Išvada. NMPP buvo organizuoti nuotoliniu būdu. Ketvirtokų skaitymo ir matematikos rezultatai žemesni nei šalies (neigiamas pokytis), aštuntokų skaitymo rezultatai žemesni nei šalies (neigiamas pokytis), matematikos – atitinka šalies vidurkį (teigiamas pokytis).

**4.2. PUPP rezultatai.**

Pagrindinio ugdymo programą 2021 m. baigė 63 dešimtokai. PUPP lietuvių kalbos balo vidurkis – 5,17 (2020 m. PUPP nebuvo vykdomi, 2019 m. – 5,73, 2018 m. – 6,00). Lietuvių kalbos balo vidurkis mažėjo. PUPP matematikos balo vidurkis 5,52 (2019 m. – 4,79, 2018 m. – 4,23). Lietuvių kalbos balo vidurkis mažėjo, tačiau matematikos – didėjo. Savivaldybės mokinių lietuvių kalbos vidutinis balas mažesnis 1,3, o matematikos – 0,6 negu šalies mokinių.

*7 pav.*

*Duomenų šaltinis: Nacionalinė švietimo agentūra*

*8 pav.*

*Duomenų šaltinis: Nacionalinė švietimo agentūra*

Išvada. PUPP buvo organizuoti nuotoliniu būdu. Dešimtokų lietuvių kalbos ir literatūros rezultatai mažesni už šalies ir turi tendenciją blogėti (neigiamas pokytis). Matematikos rezultatai, nors ir žemesni nei šalies (neigiamas pokytis), bet turi tendenciją gerėti (nežymus teigiamas pokytis).

**4.3. Valstybiniai brandos egzaminai.**

2021 m. 45 savivaldybės abiturientai (Rietavo Lauryno Ivinskio gimnazija – 40, Rietavo sav. Tverų gimnazija – 5) laikė 156 VBE, lyginant su 2020 m. laikytų egzaminų skaičius sumažėjo 9 (buvo 165 VBE).

86–99 balais 2021 m. įvertinta – 14, (2020 m. – 11): iš anglų k. – 9 (2020 m. – 6) , istorijos – 1 (2020 m. – 0), lietuvių kalbos – 2 (2020 m. – 1), matematikos – 1 (2020 m. – 2), biologijos – 1 (2020 m. – 1), informacinių technologijų – 0, (2020 m. – 1), fizikos ir geografijos ir 2021, ir 2020 m. – 0. 100 balų įvertinimo negauta, su pagyrimu nebaigė nė vienas abiturientas.

Standartizuoto apibendrinto Rietavo savivaldybės ir šalies VBE rodiklio skirtumas. Standartizuotas apibendrintas VBE rodiklis yra mišri savivaldybės rezultatų, pasiektų rengiant mokinius brandos egzaminams, charakteristika. Jis atspindi ir darbo kokybę, ir efektyvumą. Kuo daugiau mokinių laiko VBE ir kuo geriau juos išlaiko, tuo šis rodiklis būna aukštesnis.

 *8 lentelė.*

|  |  |
| --- | --- |
|  | Skirtumas  |
| 2018 | -1,1 |
| 2019 | -0,2 |
| 2020 | -0,2 |
| 2021 | -0,11 |

*Duomenų šaltinis: Nacionalinė švietimo agentūra*

Lentelėje matome, kad standartizuotas apibendrintas savivaldybės VBE rodiklis atsilieka nuo šalies rodiklio, bet nuo 2018 m. atsilikimas kasmet mažėja.

Standartizuoto dalykų Rietavo savivaldybės ir šalies VBE rodiklio skirtumas.

Standartizuoti dalykų VBE rodikliai atspindi savivaldybės darbo efektyvumą mokant skirtingų dalykų.

*9 lentelė.*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Lietuvių kalba ir literatūra  | Matematika  | Anglų k. | Biologija  | Chemija  | Fizika | Istorija | Geografija  | Informacinės technologijos  |
| 2018 | -1,1 | -0,5 | -1,8 | -0,2 | 0 | 0,9 | -0,1 | 2,4 | -1,6 |
| 2019 | -0,2 | 1,3 | 0,1 | -1,2 | - | 0,0 | 2,2 | -0,6 | -1,5 |
| 2020 | -0,6 | 0,2 | -0,5 | 0,4 | - | 2,3 | 0,4 | 0,4 | -0,8 |
| 2021 | 0,16 | 0,22 | -0,45 | 0,15 | 0 | 0,43 | 0,11 | 1,32 | 0,02 |

*Duomenų šaltinis: Nacionalinė švietimo agentūra*

Lentelėje nematome ryškios kaitos, galima sakyti, kad lietuvių kalbos, matematikos ir informacinių technologijų rodikliai nežymiai gerėja.

*10 lentelė.*

|  |  |
| --- | --- |
| Egzaminas  | Egzaminą ***laikiusių*** abiturientų ***vidutinis egzamino įvertinimas*** |
| Savivaldybės bendrojo ugdymo mokyklų vidurkis | Šalies bendrojo ugdymo mokyklų vidurkis |
| Biologijos VBE  | 39,4 | 50,7 |
| Užsienio k. (anglų) VBE  | 49,2 | 61,4 |
| Geografijos VBE  | 43,4 | 47,3 |
| Istorijos VBE  | 48,3 | 47,4 |
| Informacinių technologijų VBE  | 50,3 | 43,1 |
| Lietuvių k. ir literatūros VBE  | 33,4 | 42,4 |
| Matematikos VBE | 31,7 | 31,2 |
| Fizikos VBE  | 39,0 | 42,7 |

*Duomenų šaltinis: Nacionalinė švietimo agentūra*

Lentelėje matome, kad iš 8 laikytų egzaminų savivaldybės vidurkis aukštesnis tik iš 3 dalykų: istorijos – 0,9, informacinių technologijų – 7,2 ir matematikos – 0,5, kitų dalykų žemesnis: biologijos – 11,3, anglų k. – 12,2, geografijos – 3,9, lietuvių k. ir literatūros, fizikos – 3,7.

Išvada. pagerėjo apibendrintas VBE balas, nors dar atsilieka nuo šalies vidurkio, bet skirtumas ženkliai sumažėjo (teigiamas pokytis). Pagerėjo matematikos VBE balų vidurkis ir pirmą kartą nežymiai viršija šalies vidurkį (teigiamas pokytis).